Ursula K. Le Guin
Ursula K. Le Guin Şanenav Biguhêre - Kodê biguhêre - Wîkîdaneyê biguhêre Ursula Kroeber Le Guin (jdb. 21ê çiriya pêşîn 1929, li Berkeley, Kalîforniya, DYA - m. 22ê kanûna paşîn 2018, li Portland, Oregon, DYA), nivîskareke navdar a wêjeya fantezî û honaka zanistî bû. Wê li gel berhemên di vî warî de helbest, ji bo metnên şanoyê ked da. Ew di sala 1951ê de ligel Charles A. Le Guin zewicî, sê zarokên wan çêbûn. Ursula K. Le Gun di destpêka salên 1960î de dest bi wêjeyê kir. Di sala 1962an de yekem pirtûka wê ya çîrokan hat weşandin. Pê re li gelek zanîngehan ders da, gelek gotarên wê hatin weşandin. Di sala 1969an de "The Left Hand of Darkness" weşand û bi vê du xelatên mezin ên cîhana honaka zanistî Xelata Hugo û Nebula girtin, bi vê yekê navdar bû. Di sala 1974an de romana honaka zanistî ya utopîk "The Dispossessed" nivîsî û 1975an de careke din xelata Hugo û Nebula girtin. Di sala 1973an de bi "The Farthest Shore" xelata neteweyî ya DYAyê "National Book Award" ku ji bo pirtûkên zarokan tê belavkirin girt. Di sala 1990an de carek din xelata Nebula girt. Pirtûkên wê ji bo 40î zêdetir zimanan hatine wergerandin. Nivîskara navdar Ursula K. Le Gun di 88 saliya xwe de mir. Piştî mirina wê yek ji nivîskarên din ê vî warî Stephen King ji ser Twitterê re ji bo wê wisa nivîsî: "Ew ne tenê nivîskareke honaka zanistî bû, ew îkoneke wêjeyê bû."